**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 1085**

**दिनांक 19 दिसम्‍बर, 2018**

**ओएनजीसी में नियुक्तियों के संबंध में अनियमितताएं**

**1085. श्री विशम्भर प्रसाद निषादः**

**चौधरी सुखराम सिंह यादवः**

**श्रीमती छाया वर्माः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या यह सच है कि ओएनजीसी एनर्जी सेंटर में की गई कुछ नियुक्तियों में सरकारी प्रक्रियाओं का पालन नहीं किया गया है जिसके कारण पारदर्शिता की कमी सामने आ रही है;

(ख) गत तीन वर्षों में ओएनजीसी एनर्जी सेंटर में की गई नियुक्तियों का ब्यौरा क्या है;

(ग) क्या ओएनजीसी एनर्जी सेंटर में ऐसे व्यक्ति की नियुक्ति की गई है जो एक निजी तेल कंपनी में लंबे समय से कार्यरत रहा और उसकी नियुक्ति में सरकारी प्रक्रिया का पालन नहीं किया गया है; और

(घ) इस नियुक्ति में पालन की गई प्रक्रियाओं का ब्यौरा क्या है?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

(क): ओएनजीसी एनर्जी सेंटर में नियुक्‍तियों के लिए ओएनजीसी द्वारा सरकारी प्रक्रियाओं का पालन किया जाता है।

(ख): पिछले तीन वर्षों के दौरान ओएनजीसी एनर्जी सेंटर में की गई नियुक्तियों के ब्‍यौरे अनुलग्‍नक में दिए गए हैं।

 (ग) से (घ): महानिदेशक, ओएनजीसी एनर्जी सेंटर के पद हेतु उम्‍मीदवार का चयन करने के लिए एक खोज समिति का गठन किया गया था जिसमें ओएनजीसी एनर्जी सेंटर के एक ट्रस्‍टी, निदेशक भारतीय प्रौद्योगिकी संस्‍थान खड़गपुर, निदेशक (अन्‍वेषण), ओएनजीसी और निदेशक (एचआर), ओएनजीसी शामिल थे। खोज समिति ने समिति को उम्‍मीदवार सुझाने के लिए एक निजी परामर्शदाता फर्म को शामिल करने का निर्णय लिया था। परामर्शदाता फर्म ने 13 उम्‍मीदवारों के नामों का सुझाव दिया था, जिनमें से 8 नाम समिति द्वारा सूचीबद्ध किए गए थे। 6 उम्‍मीदवार साक्षात्‍कार के लिए आए थे। खोज समिति ने जून, 2018 में 3 वर्षों की अवधि के लिए महानिदेशक, ओएनजीसी एनर्जी सेंटर के रूप में डा0 संजीव कट्टी का चयन किया था। डा0 संजीव कट्टी ने ओएनजीसी एनर्जी सेंटर में कार्य भार ग्रहण करने से पहले निजी क्षेत्र में अलग-अलग पदों पर भारत और विदेश में कार्य किया था।

\*\*\*\*

 **अनुलग्‍नक**

**‘’ओएनजीसी में नियुक्तियों के संबंध में अनियमितताएं’’ के संबंध में दिनांक 19.12.2018 के राज्‍य सभा अतारांकित प्रश्‍न सं. 1085 के भाग (ख) के उत्तर में उल्लिखित अनुलग्‍नक**

**पिछले तीन वर्षों के दौरान ओएनजीसी एनर्जी सेंटर में की गई नियुक्तियों के ब्‍यौरे**

|  |  |  |  |
| --- | --- | --- | --- |
| **क्रम. सं.** | **नाम** | **वर्ष**  | **पदनाम** |
| 1. | डॉ संजीव एस कट्टी | 2018 | महानिदेशक |
| **जैव प्रौद्योगिकी परियोजना** |
| 1. | डॉ विशाल ठाकुर | 2016 | सीनियर प्रोजक्‍ट  फेलो |
| 2. | डॉ हर्षिता नेगी | 2017 | सीनियर प्रोजक्‍ट  फेलो |
| 3. | सुश्री रेशमा पताड़े | 2017 | जूनियर प्रोजेक्‍ट फेलो |
| 4. | सुश्री ज्योति वर्मा | 2018 | सीनियर प्रोजक्‍ट  फेलो |
| 5. | डा. सुधांशु शेखर  | 2018 | सीनियर प्रोजक्‍ट  फेलो |
| **हाइड्रोजन परियोजना** |
| 1. | सुश्री अरुंधती शर्मा | 2016 | सीनियर प्रोजक्‍ट  फेलो |
| 2. | डॉ अश्विनी निरुखे भगावन | 2017 | पोस्ट-डॉक्‍टरल एसोसिएट |
| 3. | डॉ प्रकाश संतोषराव प्रधद | 2017 | पोस्ट-डॉक्‍टरल-एसोसिएट |
| **सौर थर्मल परियोजना** |
| 1. | श्री परमोद वैष्‍णव | 2016 | सीनियर प्रोजक्‍ट  फेलो |
| 2. | श्री राहुल प्रकाश नागपुरे | 2016 | सीनियर प्रोजक्‍ट  फेलो |
| 3. | श्री किशोर के मेनन | 2017 | सीनियर प्रोजक्‍ट  सहयोगी |
| **यूरेनियम परियोजना** |
| 1. | श्री अतुल राठौर  | 2017 | जूनियर प्रोजेक्‍ट फेलो |
| 2. | श्री निपम जोशी | 2017 | जूनियर प्रोजेक्‍ट फेलो |
| 3. | श्री जारायब अमीन | 2017 | जूनियर प्रोजेक्‍ट फेलो |
| 4. | श्री उत्कर्ष श्रीवास्तव | 2018 | प्रोजेक्‍ट एसोसिएट |
| 5. | श्री बीनूगोपी | 2018 | प्रोजेक्‍ट एसोसिएट |